বৈঠক থেকে বেরিয়ে বিএনপি নেতা নজরুল ইসলাম খান সাংবাদিকদের বলেন, বিএনপি চেয়ারপারসন কারাগারে ভীষণ অসুস্থ। তার সঠিক চিকিৎসা হচ্ছে না। এ অবস্থায় আমরা দলের পক্ষ থেকে উদ্বিগ্ন। তার সুচিকিৎসার জন্য ব্যবস্থা নিতে আমরা আহ্বান জানিয়েছি। তার হাঁটুর জরুরি এমআরআই করা প্রয়োজন বলে আমরা জানতে পেরেছি। আপনারা সবাই জানেন, ম্যাডামের হাঁটুতে বিশেষ ধাতব বস্তু বসানো রয়েছে। বাইরের সাধারণ এমআরআই যন্ত্র দিয়ে এর ভালো রিপোর্ট পাওয়া সম্ভব নয়। এজন্য তাকে ইউনাইটেড হাসপাতালে ভর্তির অনুরোধ করেছি। সেখানে এ বিশেষ মেশিনটি রয়েছে। এছাড়া আমাদের রাজনৈতিক কর্মসূচিতে পুলিশ যাতে বাধা না দেয় সে জন্যও স্বরাষ্ট্রমন্ত্রীর কাছে আহ্বান জানিয়েছি।